Žaloba zamestnávateľa o neplatnosť okamžitého
			skončenia pracovného pomeru a o náhradu škody
			
Okresný súd
Ružomberok
Žalobca:	ABC, s.r.o., Ružová ul. č. 10, 010 01 Žilina, IČO: 12345678
		zastúpený Ing. Vladimírom Milučkým 
Žalovaný:	Ján Hladký, bytom Stodolova ul. č. 2, 010 01 Žilina
Vec:	Žaloba o neplatnosť okamžitého skončenia pracovného pomeru a o náhradu škody 
I.
Žalovaný pracoval v našej spoločnosti ako colný deklarant od roku 2018. Dňa 31. 8. 2022 nám doručil list, ktorým okamžite končí pracovný pomer podľa ustanovenia § 69 ZP.
Dôkaz:
–	Pracovná zmluva zo dňa 28. 12. 2018
–	List zo dňa 31. 8. 2022
II.
Dôvodom postupu žalovaného bolo potvrdenie ošetrujúceho lekára zo dňa 1. 8. 2022, podľa ktorého sa len na prechodnú dobu odporúča, aby žalovaný neprichádzal do styku s prachom.
Toto okamžité skončenie pracovného pomeru považujeme za neplatné, lebo jeho základom môže byť len lekársky posudok, podľa ktorého nemôže zamestnanec ďalej vykonávať prácu bez vážneho ohrozenia svojho zdravia a zamestnávateľ ho nepreviedol v dobe do 15. dní odo dňa predloženia tohto posudku na inú, pre neho vhodnú prácu.
Dôkaz:
–	Lekárske potvrdenie zo dňa 1. 8. 2022
–	Výsluch účastníkov
III.
Po doručení okamžitého skončenia pracovného pomeru sme listom zo dňa 2. 9. 2022 oznámili žalovanému, že toto zrušenie nepovažujeme za platné a že trváme na tom, aby ďalej vykonával práce podľa platnej pracovnej zmluvy. Zároveň sme ho upozornili na možnosť vymáhať od neho škodu, ktorá nám bude neplatným skončením pracovného pomeru spôsobená.
Žalovaný na naše oznámenie nereagoval a nenastúpil ani do práce. Jeho prácu sme preto museli nahradiť nadčasovou prácou ostatných spoluzamestnancov žalovaného, za ktorú sme im doteraz museli zaplatiť 150 eur. Túto sumu zatiaľ žiadame od žalovaného uhradiť.
Dôkaz:
–	Oznámenie zo dňa 2. 9. 2022
–	Výsluch účastníkov
IV.
Navrhujeme preto vydať tento 
rozsudok
Určuje sa, že okamžité skončenie pracovného pomeru vykonané listom žalovaného zo dňa 31. 8. 2022 je neplatné. Žalovaný je povinný zaplatiť žalobcovi 150 eur a trovy konania podľa konečného vyčíslenia, všetko do troch dní od právoplatného rozsudku.
V Žiline 1. 10. 2022